Anzelmas Matutis

Anzelmas Matutis (tikr. Matulevičius, 1923 m. sausio 7 d. Zomčinėje, Igliaukos valsčius – 1985 m. rugsėjo 21 d. Alytuje) – Lietuvos pedagogas, rašytojas, vaikų literatūros kūrėjas, daugelio premijų laureatas.

 Biografija 
1942 m. baigė Marijampolės mokytojų seminariją. Mokytojavo Santaikoje, Simne, Seirijuose, 1950–1972 m. Alytuje. Dėstė lietuvių kalbą ir literatūrą miesto mokyklose, dirbo pionierių namuose, vadovavo literatų ir turistų būreliams. 1971 m. Varėnos rajono girioje, Pauosupėje, pasistatė namelį, pramintą Dreve ir jame leisdavo vasaras.http://www.dainavosgidas.lt/lt/?cid=75639 1972 m. atsisakė mokytojo darbo ir visas savo jėgas paskyrė kūrybai. Palaidotas Alytuje.

 Kūryba 
Jau 1937 m. pradėjo spausdinti eilėraščius vaikams. 1939 m. šešiolikmetis gimnazistas „Žiburėlio“ žurnalo surengtame jaunųjų literatų konkurse laimėjo dvi premijas – už eilėraštį „Gėlių dainelė“ ir už poemą „Kiškiukas Gailiukas ir geras berniukas“.

A. Matutis – trumpojo eilėraščio meistras. Dažnai trumpieji jo eilėraščiai paremiami emocinga šnekamąja vaikų kalba, intonacijų kaita, neretai kalbama pirmu asmeniu, sušukimu sustiprinama eilėraščio pabaiga. Jo sukurti herojai skatina mylėti Tėvynę, tėvus, tausoti gamtą, nelikti abejingiems gamtos niokojimui.

Poetas išleido daugiau kaip 30 eilėraščių, poemų, eiliuotų pasakų knygų vaikams, parengė literatūros bei istorijos skaitinių knygų ikimokyklinio ir mokyklinio amžiaus vaikams, iš rusų kalbos išvertė estų, kirgizų, baltarusių, rusų poetų eilėraščių, parašė apybraižų, libretą Jurgio Gaižausko operai „Buratinas“ (1969 m.). 1984 m. rinktinė „Margaspalvė genio kalvė“ apdovanota tarptautiniu H. K. Anderseno diplomu (įrašant A. Matutį į premijuotų rašytojų garbės knygą).http://www.rasyk.lt/rasytojai/anzelmas-matutis.html

 Bibliografija 
 Genių kalvė: eilėraščiai, 1948.
 Grok, žiogeli smuikeliu: eilėraščiai, 1948.
 Vaikai iš kolūkio: eilėraščiai, 1950.
 Negriukas Džonis: poemėlė, 1951.
 Mokyklos takeliu: eilėraščiai, 1952.
 Miško cirkas: poemėlė, 1958.
 Vaivorykštė ežerą semia: eilėraščiai, 1958.
 Dvejetų karalius: eilėraščiai, 1961.
 Arteko trimitai: eilėraščiai, 1963.
 Žiburėliai Nemune: eilėraščiai, 1963.
 Vyturių vainikas: eilėraščiai ir eiliuota pasaka, 1964.
 Karžygys Leinė: samių tautos sakmė, 1965.
 Šilų berniukas: eilėraščiai, 1967.
 Genių kalvė: rinktinė, 1970.
 Girios televizorius: poema, 1973.
 Drevinukas: eiliuota pasaka, 1974.
 Girinukai: eilėraščiai, 1978.
 Milžinų šaukštas: eilėraščiai, 1978. Margaspalvė genio kalvė: rinktinė, 1980.
 Šnekučiai: eilėraščiai, 1982.
 Trijų brolių svirnelis: eiliuotos pasakos, 1982.
 Tai margumai genelio: eilėraščiai, 1983.
 Dvylikos svečių lauktuvės: eilėraščiai, 1984.
 Brolis Molis: poemėlė, 1985.
 Žirgelio namai: eiliuota pasaka, 1985.
 Žilo šilo darbininkai: eilėraščiai, 1985.
 Auksinės rankos: eiliuota pasaka, 1986.
 Kas žmogiuko širdyje: eilėraščiai, 1991.
 Šypsenėlė: eilėraščiai, 1995.
 Kalbuosi su giria: eilėraščiai, 1998.
 Girios abėcėlė: eilėraščiai, 2001.
 Tuoj ir rytoj: eilėraščiai, 2001.
 Žilo šilo darbininkai: eilėraščiai, 2003.
 Vaivorykštė ežerą semia: eilėraščiai, 2003.

 Bruknės karoliai: eilėraščiai, 2008.
 Drevinukas: eiliuota pasaka, 2010.

 Atminimo įamžinimas 
 1988 m. spalio 29 d. viena Igliaukos miestelio gatvių pavadinta jo vardu.
 1989 m. gegužės 20 d. Igliaukos vidurinei mokyklai suteiktas A. Matučio vardas.
 1991 m. spalio 19 d. Alytuje atidarytas A. Matučio memorialinis muziejus (Alytaus kraštotyros muziejaus filialas).Anzelmo Matučio memorialiniam muziejui – 20 metų, 2011-10-14
 Rašytojo vardu buvo pavadinta pradinė mokykla Alytuje.
 Zomčinės kaime – A. Matučio gimtinės muziejus. 1997 m. rudenį prie sodybos įkurtas parkas.

 Įvertinimas 
 1971 m. Komjaunimo premija
 1973 m. LTSR nusipelnęs mokytojas
 1974 m. LTSR valstybinė premija
 1983 m. LTSR nusipelnęs kultūros veikėjas
 1984 m. H. K. Anderseno garbės diplomas

 Šaltiniai 

 Literatūra 
 Po girią vaikščiojo poetas: Anzelmo Matučio gyvenimas ir kūryba: apybraiža (sud. Jonas Linkevičius). – Vilnius: Agora, 2000. – 205 p.

 Nuorodos 
 Asociacija „Matučio namai“ 

Kategorija:LTSR valstybinės premijos laureatai
Kategorija:Lietuvos rašytojai
Kategorija:Lietuvos vaikų rašytojai